CELEX: 31984R3440
Language: lv
Date: 1984-12-06 00:00:00
Title: Komisijas Regula (EEK) Nr. 3440/84 (1984. gada 6. decembris) par ierīču piestiprināšanu pie traļiem, dāņu vadiem un līdzīgiem tīkliem

Svarīgs juridisks paziņojums

|

31984R3440

Oficiālais Vēstnesis L 318 , 07/12/1984 Lpp. 0023 - 0027 Speciālizdevums somu valodā: Nodaļa 4 Sējums 2 Lpp. 0021  Speciālizdevums spāņu valodā: Nodaļa 04 Sējums 3 Lpp. 0087  Speciālizdevums zviedru valodā: Nodaļa 4 Sējums 2 Lpp. 0021  Speciālizdevums portugāļu valodā Nodaļa 04 Sējums 3 Lpp. 0087 

		Komisijas Regula (EEK) Nr. 3440/84(1984. gada 6. decembris)par ierīču piestiprināšanu pie traļiem, dāņu vadiem un līdzīgiem tīkliemEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1983. gada 25. janvāra Regulu (EEK) Nr. 171/83, ar ko nosaka konkrētus tehniskus pasākumus zvejas resursu saglabāšanai [1], kurā jaunākie grozījumi izdarīti ar Regulu (EEK) Nr. 2664/84 [2], un jo īpaši tās 21. pantu,tā kā Regulas (EEK) Nr. 171/83 7. pants aizliedz izmantot ierīces, ar kuru palīdzību tiek aizsprostotas vai citādi ievērojami samazinātas acis jebkurā zvejas tīkla vietā;tā kā, ievērojot Regulas (EEK) Nr. 171/83 2. pantu, šos noteikumus piemēro vienīgi traļiem, dāņu vadiem un līdzīgiem tīkliem;tā kā Regulas (EEK) Nr. 171/83 7. pantā ir pieļauts, ka atļauj ierīču piestiprināšanu tīkliem;tā kā ir jādefinē konkrētas traļa daļas;tā kā nav jāaizliedz ierīču piestiprināšana traļiem, zvejojot sugas, attiecībā uz kurām Regulā (EEK) Nr. 171/83 nav norādīts mazākais acu lielums;tā kā var atļaut dažu ierīču izmantošanu, kuru mērķis ir traļu, dāņu vadu un līdzīgu tīklu nolietojuma samazināšana, šādu vadu nostiprināšana, loma noplūdes uz priekšējo vada daļu ierobežošana vai to efektivitātes un lietošanas drošības uzlabošana;tā kā apakšpuses aizsargposma uzdevums ir pasargāt traļa apakšpusi no nolietojuma;tā kā, ja zvejas laikā traļa aizmugurējā daļa griežas ap savu asi, augšpuses aizsargposma uzdevums ir pasargāt mencu āmja augšpuses vai sānu paneļus no nolietojuma;tā kā āmja apvalka uzdevums ir nostiprināt mencu āmi un pasargāt to no atvēršanās, kad tas ir pilns ar zivīm un kad tralis ir uzvilkts uz kuģa klāja;tā kā paceļamās līnes stiprināmās daļas uzdevums ir nodrošināt, lai paceļamā līne nesagrieztu mencu āmja tīklu;tā kā āmja gala saites uzdevums ir mencu āmja aizvēršana;tā kā, lai panāktu ciešāku mencu āmja noslēgšanu, noteiktu āmja aizmugurējās daļas gabalu var ielocīt tā atverē;tā kā paceļamās līnes uzdevums ir panākt, lai būtu iespējams aizvērt mencu āmja aizmugurējo daļu, tādējādi atvieglojot tā uzkraušanu uz klāja;tā kā dalāmās līnes uzdevums ir ierobežot mencu āmja diametra palielināšanu;tā kā traļa āmī esošā iedzirkņa uzdevums ir atļaut nozvejotajām zivīm pārvietoties no traļa priekšējās uz aizmugurējo daļu, bet ierobežot tām iespēju atgriezties;tā kā selektīvā sieta uzdevums ir selektīvā veidā ķert zivis, garneles vai citas sugas;tā kā āmja tauvas uzdevums ir nostiprināt trali vai pasargāt, lai āmī nenonāktu akmeņi vai nosēdumi;tā kā āmja gala savelkamās auklas uzdevums ir uzlabot mencu āmja aizvēršanu ar āmja gala saites palīdzību;tā kā divdaļīgā āmja uzdevums ir samazināt risku pilnībā zaudēt lomu, zvejojot uz rupja pamata;tā kā šajā sakarā jāizstrādā dažas detalizētas normas attiecībā uz šīm ierīcēm, un jo sevišķi uz tehniskajiem aprakstiem, un ir jāparedz nosacījumi, atbilstīgi kuriem tās drīkst izmantot;tā kā vajadzības gadījumā var pieņemt atkāpes no šīs regulas, kuras attiecas uz īpašiem gadījumiem;tā kā šajā regulā paredzētie pasākumi saskan ar Zvejas resursu pārvaldības komitejas atzinumu,IR PIEŅĒMUSI ŠO REGULU.1. pantsŠajā regulā vārds "tralis" atbilst terminiem "tralis, dāņu vads vai līdzīgs tīkls".2. pantsŠīs regulas pielikumā definē tehniskos terminus, kurus lieto šajā regulā vai kuri raksturo dažas no ierīcēm vai konstrukcijām, kuras parasti ir traļa neatņemama sastāvdaļa vai kuras var lietot kopā ar trali.3. pantsNo 4. līdz 15. pantam norādītas dažu tādu ierīču definīcijas, ko var piestiprināt pie traļiem un kas var aizsprostot tīkla acis jebkurā traļa vietā vai samazināt to izmērus, kā arī nosacījumi, kādos šīs ierīces var izmantot.4. pantsApakšpuses aizsargposms1. Apakšpuses aizsargposmu veido no buraudekla, tīkla vai jebkura cita materiāla.2. Vienlaikus var lietot vairāk nekā vienu apakšpuses aizsargposmu, un tie var pārklāties.3. Apakšpuses aizsargposmus var piestiprināt tikai traļa ārpusē un tikai pie jebkuras traļa apakšējās daļas. Tos drīkst stiprināt vienīgi to priekšējā un sānu malās.4. Ja izmanto āmja apvalkus vai paceļamās līnes stiprināmo daļu, apakšpuses aizsargposmu var piestiprināt 3. punktā minētajā veidā vienīgi āmja apvalku vai paceļamās līnes stiprināmo daļu ārpusē.5. pantsAugšpuses aizsargposms1. Ir atļauts izmantot jebkuru no abiem A vai B tipa augšpuses aizsargposmiem.2. A tipa augšpuses aizsargposmu veido jebkāds taisnstūrveida tīkls, kura acis ir vismaz tikpat lielas kā mencu āmja acis. Tā platums ir vismaz pusotru reizi lielāks par mencu āmja platumu, kurš tiek pārklāts, turklāt šādu platumu mēra perpendikulāri āmja gareniskai asij. To var piestiprināt ar priekšējo vai sānu malām un tikai pie āmja ārpuses augšējās daļas. Ja āmis apgādāts ar paceļamo līni, augšpuses aizsargposmu piestiprina tā, ka tas nepārklāj vairāk kā četras acis uz priekšu no aizmugurējās paceļamās līnes. Ja paceļamās līnes nav, augšpuses aizsargposmu piestiprina tā, ka tas pārklāj ne vairāk kā pēdējo aizmugurējo āmja trešdaļu. Abos gadījumos augšējais aizsargposms beidzas ne mazāk kā četras acis pirms āmja gala saites.3. B tipa augšpuses aizsargposmu veido jebkāds taisnstūrveida tīkls, kas izgatavots no vijumiem, kuru diametrs ir vienāds ar āmja tīkla diametru un kura acis ir divreiz lielākas par āmja acīm. Tas var pilnībā noklāt āmja šaurā nozīmē augšējo daļu, to stiprina tikai pie tā četrām malām tā, lai stiprinājuma vietās katra tā acs mala sakristu ar divu āmja acu malām.4. Jebkurā gadījumā aizliegts izmantot vairāk nekā vienu augšpuses aizsargposmu.5. Augšpuses aizsargposmu aizliegts lietot kopā ar āmja apvalkiem, izņemot mazu acu traļos, kas atbilst Regulas (EEK) Nr. 171/83 3. pantam un II pielikumam.6. pantsĀmja apvalks1. Āmja apvalks ir cilindrisks tīkls, kas pilnībā aptver traļa āmi un kuru pēc noteiktiem intervāliem var piestiprināt pie āmja. Tā izmēri (garums un platums) ir vismaz tikpat lieli kā tās āmja daļas izmēri, pie kuras tas piestiprināts.2. Drīkst izmantot tikai vienu āmja apvalku, izņemot tīklus, kuri atbilst Regulas (EEK) Nr. 171/83 3. pantam un II pielikumam, kuriem var izmantot divus āmja apvalkus.3. Tīkla acis ir vismaz divreiz lielākas par āmja acīm, un tās nekādā gadījumā nedrīkst būt mazāks par 80 milimetriem. Izmantojot otru āmja apvalku, tā mazākais tīkla acu lielums ir 120 milimetru.4. Ir aizliegts izmantot tādus āmja apvalkus, kuri izvirzīti uz priekšu no āmja.5. Ja āmja apvalks ir veidots no cilindriska tīkla daļām, stiprinājuma vietās tās drīkst pārklāties ne vairāk par četrām acīm.6. Āmja apvalki, kas piestiprināti pie lielacu tīklu traļiem, kuri minēti Regulas (EEK) Nr. 171/83 2. pantā, ir izvirzīti uz priekšu ne vairāk kā 2 metrus no aizmugurējās paceļamās līnes.7. Atkāpjoties no 1. punkta, āmja apvalkus, kuri mazāki par āmja izmēriem, var piestiprināt pie mazu acu tīkliem, kas atbilst Regulas (EEK) Nr. 171/83 3. pantam un II pielikumam.7. pantsPaceļamās līnes stiprināmā vai aizsargdaļa1. Paceļamās līnes stiprināmā daļa vai aizsargdaļa ir īss cilindrisks tīkls, kura riņķa perimetrs vienāds ar āmja vai tā apvalka perimetru, ja tādi ir, un kurš paceļamās līnes stiprinājuma vietās ieskauj āmi vai tā apvalkus.2. Paceļamās līnes stiprināmo daļu aizliegts izmantot, ja paceļamā līne nav piestiprināta pie āmja.3. Aizliegts izmantot tādu paceļamās līnes stiprināmo daļu, kuras garums pārsniedz 1 metru.4. Paceļamās līnes stiprināmo daļu drīkst stiprināt tikai priekšā un aizmugurē katrai paceļamajai līnei.5. Paceļamās līnes stiprināmās daļas acis ir vismaz tikpat lielas kā āmja acis.6. Paceļamās līnes stiprināmās daļas perimetru salīdzina ar āmja perimetru vai ar tā apvalka perimetru, ja tāds ir, ar vienādu spēku izstiepjot tos.8. pantsĀmja gala saite1. Āmja gala saite ir virve, kas ļauj aizvērt āmja un/vai tā apvalku mugurpusi, izmantojot mezglu, ko var viegli atsiet, vai arī kādu mehānisku ierīci.2. Āmja gala saiti piestiprina attālumā, kas nepārsniedz 1 metru no aizmugurē esošajām āmja acīm, kuras iespējams atlocīt atpakaļ āmī. Taču, ja ir piestiprināta 14. pantam atbilstoša "āmja gala savelkamā aukla", āmja gala saiti izver caur āmja pašām aizmugurējām acīm.3. Katrā tralī var izmantot vairāk nekā vienu āmja gala saiti. Āmja gala saitei nevajadzētu apņemt apakšpuses vai augšpuses aizsargposmu.9. pantsPaceļamās līnes1. Paceļamā līne ir virve vai vads, kas brīvi aptīts pa āmja perimetru vai tā apvalka perimetru, ja tāds ir, un ar cilpām vai gredzeniem piestiprināts pie tā. Jebkurā gadījumā var izmantot vairākas paceļamās līnes.2. To minimālais garums atbilst tiem pašiem noteikumiem, kas regulē dalāmās līnes, kā noteikts 10. pantā, izņemot to, ka paceļamā līne, kas atrodas vistuvāk āmim, var būt īsāka.10. pantsDalāmās līnes1. Dalāmās līnes ir gredzenveida virves, kas ar regulāriem intervāliem ieskauj āmi vai tā apvalku un kas ir piestiprinātas pie tā.2. Dalāmās līnes garums ir ne mazāks par 40 % no āmja perimetra, ko nosaka, acu skaitu āmja perimetrā reizinot ar faktisko acs lielumu; tas neattiecas uz pašā aizmugurē novietoto dalāmo līni, ko dēvē par "aizmugurējo līni", ja tā ir piestiprināta ne vairāk kā 2 metrus no āmja gala saites acīm, ja mēra acis izstiepjot gareniski.3. Attālums starp divām blakus esošām dalāmajām līnēm ir ne mazāks par 1 metru.4. Dalāmā līne var apņemt āmja apvalkus, taču tā nedrīkst apņemt augšpuses vai apakšpuses aizsargposmu.11. pantsIedzirknis traļa āmī1. Iedzirknis traļa āmī ir tīkls ar acīm, kas ir vismaz tikpat lielas kā tāda āmja acis, kurš iestiprināts traļa iekšienē tā, lai nozvejotās zivis no traļa priekšpuses varētu nokļūt traļa aizmugurējā daļā, bet iespēja atgriezties tiktu ierobežota.2. Traļa āmja iedzirkni stiprina aiz tā priekšpuses vai sānu malām āmja iekšpusē vai tā priekšā.3. Attālums no iedzirkņa stiprinājuma vietas, ja tā ir priekšā, līdz āmja aizmugurei ir vismaz trīs reizes lielāks nekā iedzirkņa garums.12. pantsSelektīvais siets1. Selektīvais siets ir tīkls ar acīm, kurām jābūt vismaz divreiz lielākām par āmja acīm.2. Selektīvo sietu stiprina traļa iekšienē āmja priekšā, un tas ir ievirzīts āmī ne vairāk par vienu trešo daļu no āmja garuma.To var piestiprināt pie traļa ar visām malām.3. Vienlaikus var izmantot ne vairāk kā divus selektīvos sietus ar noteikumu, ka tie attiecīgi piestiprināti pie traļa augšpuses un apakšpuses un nevienā punktā nepārklājas.13. pantsNostiprināmās virves1. Nostiprināmā virve ir jebkura virve, kas nav cilpu virve un kas piestiprināta pie jebkuras traļa daļas.2. Nostiprināmās virves nedrīkst stiprināt āmja iekšpusē.14. pants"Āmja gala savelkamā aukla"1. "Āmja gala savelkamā aukla" ir tīkls, kas iestiprināts āmja aizmugurē. "Āmja gala savelkamo auklu" var ielocīt atpakaļ āmī.2. Acu lielums ir ne mazāks par āmja acu lielumu.3. "Āmja gala savelkamo auklu" piestiprina tikai aiz priekšējās malas un ne tālāk uz priekšu kā līdz piecām pēdējām āmja acīm, un atpakaļ tā nedrīkst plesties vairāk kā vienu metru no āmja pēdējo acu aizmugures.15. pantsDivdaļīgā āmja vidējā cilpaLai izveidotu divdaļīgu āmi, acis var būt savītas kopā, gareniski savienojot āmja augšējo un apakšējo pusi.16. pantsŠī regula stājas spēkā trīsdesmitajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 1984. gada 6. decembrīKomisijas vārdā —Komisijas loceklisGiorgios Contogeorgis[1] OV L 24, 27.1.1983., 14. lpp.[2] OV L 253, 21.9.1984., 1. lpp.--------------------------------------------------PIELIKUMSDažu to tehnisko terminu, ierīču vai konstrukciju definīcijas, kuras parasti ir traļa būtiska sastāvdaļa vai kuras lieto kopā ar traliMencu āmis:Mencu āmis ir traļa pati aizmugurējā daļa, kurai ir cilindriska forma, t.i., viscaur viens un tas pats perimetrs, vai arī konusveidīga forma.Mencu āmi veido mencu āmis šaurā nozīmē un tā pagarināmā daļa.Mencu āmis šaurā nozīmē:Mencu āmi šaurā nozīmē veido viena vai vairākas plāksnes (tīkli) ar vienādu acu lielumu, kas ar cilpām piestiprinātas cita pie citas gar to malām pa traļa asi, var tikt piestiprināta arī cilpu virve.Pagarinātās cilpas:Pagarināto cilpu veido viena vai vairākas plāksnes, kas atrodas tieši mencu āmja šaurā nozīmēpriekšā.Nostiprināmās cilpas:Nostiprināmo cilpu veido acu rindas, kuras var būt sasietas kopā, lai nostiprinātu tīklu.Cilpu virve:Cilpu virve ir virve, kas traļa ass virzienā izvietota gareniski gan savienojumu starp abām tīkla daļām.Pluds:Pluds ir peldoša ierīce, ko izmanto, lai paceltu vai iezīmētu traļa novietojumu vai arī abiem nolūkiem.Vairogs:Vairogs ir ierīce, kuru izmanto traļa pacelšanai.Elektromehāniskās ierīces:Ierīces, piemēram, traļa gaitas kontrolierīces, kuras izmanto, lai informētu par tīkla novietojumu ūdenī un to, ciktāl tas ir piepildīts ar zivīm.--------------------------------------------------